Έκθεση Διοικητικού Συμβουλίου  – 30 Ιουνίου 2024 
 
21 
 
 
Η μονάδα βοηθά τον Όμιλο να ανταποκριθεί στις κανονιστικές απαιτήσεις, ενισχύοντας την πειθαρχία σε όρους της 
αγοράς, προωθώντας την κουλτούρα αναγνώρισης κινδύνου σε ολόκληρο τον οργανισμό και διασφαλίζοντας την 
βιώσιμη (προσαρμοσμένη στον κίνδυνο) κερδοφορία. 
 
 
Η μονάδα ICAAP, Stress Testing & Recovery Planning της Κεφαλαιακής Διαχείρισης είναι υπεύθυνη για το σχεδιασμό και 
την εφαρμογή της Εσωτερικής Διαδικασίας Αξιολόγησης Επάρκειας Κεφαλαίων (ICAAP) του Ομίλου, μια αξιολόγηση της 
Κεφαλαιακής Επάρκειας του Ομίλου από δύο οπτικές γωνίες, την Οικονομική Προοπτική - Economic Perspective 
(διαθέσιμα εσωτερικά κεφάλαια έναντι εσωτερικών κεφαλαιακών απαιτήσεων, έναντι όλων των πιθανών μη 
αναμενόμενων ζημιών για όλους τους σημαντικούς κινδύνους στους οποίους εκτίθεται ή ενδέχεται να εκτεθεί ο Όμιλος 
στο μέλλον) και την Κανονιστική Προοπτική – Normative Perspective (μεσοπρόθεσμη μελλοντική αξιολόγηση 
κεφαλαιακής επάρκειας υπό διάφορα σενάρια, που περιλαμβάνουν το επιχειρηματικό σχέδιο του Ομίλου καθώς και 
εσωτερικές προσομοιώσεις ακραίων καταστάσεων σε επίπεδο συνολικού οργανισμού). Μέσω αυτής της ολιστικής 
αξιολόγησης η Διοίκηση και το ΔΣ του Ομίλου, αλλά και οι Εποπτικές Αρχές, μέσω των σχετικών υποβολών, έχουν σαφή 
κατανόηση του προφίλ κινδύνου του Ομίλου και της υφιστάμενης και μελλοντικής κεφαλαιακής του θέσης. Επιπλέον, τα 
αποτελέσματα της ICAAP παρέχουν στοιχεία για όλες τις στρατηγικές διαδικασίες, συμβάλλοντας στη διασφάλιση 
επαρκούς κεφαλαιοποίησης σε συνεχή βάση.  
 
 
Ακόμη, η μονάδα ICAAP, Stress Testing & Recovery Planning είναι υπεύθυνη για τον συντονισμό και την παρακολούθηση 
του Σχεδίου Ανάκαμψης του Ομίλου (μια αξιολόγηση της ικανότητας του Ομίλου να παρακολουθεί, να προετοιμάζεται 
και να αντιδρά προκειμένου να ανακάμψει από θεωρητικές εξαιρετικά δυσμενείς συνθήκες που ασκούν πιέσεις στο 
διαθέσιμο κεφάλαιο και τη ρευστότητά του). Το Σχέδιο Ανάκαμψης διασφαλίζει την ετοιμότητα του Ομίλου να 
αποκαταστήσει τη χρηματοοικονομική του θέση σε περίπτωση σημαντικής επιδείνωσης της, μέσω της ανάπτυξης ενός 
μηχανισμού που του επιτρέπει να αντιδρά αποτελεσματικά σε περίπτωση πιθανής κρίσης επάρκειας κεφαλαίου ή/και 
ρευστότητας.όΜε βάση το παραπάνω πλαίσιο οι κύριες δραστηριότητες για το πρώτο εξάμηνο του 
2024 περιλάμβαναν:  
 
Επιτυχής προετοιμασία και υποβολή της ICAAP 2023: Οι βασικές βελτιώσεις που πραγματοποιήθηκαν σε αυτόν τον κύκλο 
ICAAP, οι οποίες απορρέουν τόσο από την ανάγκη να ληφθούν υπόψη τα εποπτικά ευρήματα στο πλαίσιο του προηγούμενου 
διαλόγου για τη διαδικασία εποπτικού ελέγχου και αξιολόγησης (SREP) της ICAAP όσο και από τον εσωτερικά 
καθοδηγούμενο προσδιορισμό τομέων που επιδέχονται βελτίωση, ήταν: α) Ποσοτικοποίηση κλιματικών και 
περιβαλλοντικών κινδύνων («Κ&Π»), όπου ο Όμιλος μέσω στοχευμένων σεναρίων Κλιματικού Κινδύνου αξιολόγησε τις 
εσωτερικές απαιτούμενες κεφαλαιακές εκτιμήσεις μη αναμενόμενων ζημιών, μαζί με διαταραχές Αναμενόμενων Πιστωτικών 
Ζημιών («ΑΠΖ») στα δανειακά χαρτοφυλάκια του Ομίλου, σε ορίζοντα 3ετίας που αξιολογείται στα σενάρια ακραίων 
καταστάσεων ICAAP, β) αντιμετώπιση όλων των επικαιροποιημένων προσδοκιών της ΕΚΤ όσον αφορά την ICAAP.  
 
Προετοιμασία για την επικείμενη υποβολή της ετήσιας επικαιροποίησης του σχεδίου ανάκαμψης του Ομίλου για το 2024, με 
στόχο την αντιμετώπιση όλων των εποπτικών ευρημάτων σύμφωνα με την αξιολόγηση του σχεδίου ανάκαμψης του Ομίλου 
για το 2023 από τον Επόπτη.  
 
Εκκίνηση και εντατική εκτέλεση ενός εκτεταμένου προγράμματος για το σχεδιασμό και την εφαρμογή του νέου εποπτικού 
πλαισίου κεφαλαιακών απαιτήσεων για τον πιστωτικό κίνδυνο, τον κίνδυνο προσαρμογής πιστωτικής αποτίμησης, τον 
λειτουργικό κίνδυνο («ΛΚ») και τον κίνδυνο αγοράς [CRR III/Capital Requirements Directive («CRD») VI «Basel IV»)  
 
Μετάβαση σε επικαιροποιημένη έκδοση του συστήματος υπολογισμού των κεφαλαιακών απαιτήσεων της Αρχής Διαχείρισης 
Κινδύνων, στο πλαίσιο της προετοιμασίας του επικείμενου κανονιστικού πλαισίου της Βασιλείας IV.